

REPUBLIKA HRVATSKA

DRŽAVNI URED ZA REVIZIJU

KLASA: 112-01/24-02/1

URBROJ: 613-01-12-1-24-5

Zagreb, 30. rujna 2024.

**OBAVIJEST KANDIDATIMA**

**PO JAVNOM NATJEČAJU ZA PRIJAM U DRŽAVNU SLUŽBU**

**U DRŽAVNI URED ZA REVIZIJU**

 **OPIS POSLOVA, PRAVNI IZVORI I PODACI O PLAĆI**

**1. DRŽAVNI REVIZOR**

 **Opis poslova**

 Obavlja pojedinačne revizije u svojstvu člana tima, a po potrebi voditelja tima. U ulozi člana tima obavlja revizijske poslove u skladu s planom i programom revizije koje mu dodijeli voditelj tima, pruža stručnu pomoć pomoćnim revizorima, obavlja i druge poslove po nalogu voditelja tima ili drugog nadređenog rukovoditelja. Sudjeluje u izradi prijedloga plana i programa revizije, izradi nacrta izvješća o obavljenoj reviziji, analiziranju očitovanja subjekta revizije, te pripremi prijedloga odgovora na prigovor subjekta revizije. U ulozi voditelja tima, planira i koordinira rad tima, odgovoran je: za izradu plana i programa revizije, ažurno i točno provođenje svih faza revizije u skladu s planom i programom revizije, dokumentiranje i izvještavanje koordinatora revizije (načelnik/pročelnik/nadležni pomoćnik) o tijeku provođenja revizije, objedinjavanje programa revizije za koju su odgovorni članovi tima, sastavljanje nacrta izvješća i objedinjavanje nalaza, sastavljanje mišljenja i obrazloženja mišljenja u suradnji s članovima tima, provjeru radne dokumentacije članova tima i kontrolu kvalitete. Također, kao voditelj tima je odgovoran za komunikaciju s predstavnicima subjekta revizije, te usuglašavanje nalaza i preporuka, kao i praćenje izvršenja naloga i preporuka. Nadalje, analizira očitovanje subjekta revizije u suradnji s članovima tima, te daje prijedlog konačnog izvješća. U slučaju prigovora subjekta revizije, u suradnji s pravnom službom i članovima tima, priprema prijedlog odgovora. Odgovoran je za obavljanje revizije u skladu s metodologijom utvrđenoj priručnicima, smjernicama i naputcima Ureda. Po okončanju svih revizijskih postupaka, odgovoran je za uredno, cjelovito i pravodobno arhiviranje revizijskih dosjea u skladu s pravilima Ureda. Odgovoran je za stalno samousavršavanje u struci, praćenje zakona i propisa i stručne literature, te primjenu Kodeksa profesionalne etike u svakodnevnom radu. Obavlja i druge poslove prema nalogu nadležnog rukovoditelja.

 **Pravni izvori**

 1.Zakon o Državnom uredu za reviziju (Narodne novine 25/19)

 2. Zakon o sustavu državne uprave (Narodne novine 66/19)

 3. Zakon o proračunu (Narodne novine 144/21)

 4. Zakon o računovodstvu (Narodne novine 85/24)

 **Podaci o plaći**

 Plaća državnog revizora utvrđuje se na temelju odredaba članka 4. Uredbe o plaćama u Državnom uredu za reviziju (Narodne novine 35/24).

 Plaću radnog mjesta državnog revizora čini umnožak koeficijenta (2,35) i osnovice za izračun plaće (947,18 eura), uvećan za 0,5 % za svaku navršenu godinu radnog staža. Ovako utvrđena plaća predstavlja bruto iznos plaće u kojem su sadržani svi porezi, prirezi i doprinosi koji se plaćaju iz plaće.

**2. POMOĆNI REVIZOR**

 **Opis poslova**

 Obavlja poslove koje mu dodijeli voditelj tima, pomaže višem državnom revizoru i državnom revizoru u provedbi pojedine revizije, pripremi i pohrani dokumentacije, obavlja i druge poslove po nalogu voditelja tima. Odgovoran je za usavršavanje u struci te primjenu Kodeksa profesionalne etike u svakodnevnom radu.

 **Pravni izvori**

 1. Zakon o Državnom uredu za reviziju (Narodne novine 25/19)

 2. Zakon o sustavu državne uprave (Narodne novine 66/19)

 3. Zakon o proračunu (Narodne novine 144/21)

 4. Zakon o računovodstvu (Narodne novine 85/24)

 **Podaci o plaći**

 Plaća pomoćnog revizora utvrđuje se na temelju odredaba članka 4. Uredbe o plaćama u Državnom uredu za reviziju (Narodne novine 35/24).

 Plaću radnog mjesta pomoćnog revizora čini umnožak koeficijenta (1,85) i osnovice za izračun plaće (947,18 eura), uvećan za 0,5 % za svaku navršenu godinu radnog staža. Ovako utvrđena plaća predstavlja bruto iznos plaće u kojem su sadržani svi porezi, prirezi i doprinosi koji se plaćaju iz plaće.

**3.** **REFERENT U PODODSJEKU ZA PRIPREMU I PLANIRANJE PRORAČUNA I KNJIGOVODSTVO**

 **Opis poslova**

Kontira isprave o poslovanju Ureda i unosi ih u glavnu knjigu, usklađuje podatke iz glavne knjige s pomoćnim knjigama, daje podatke za izvještaje o financijskom poslovanju u tijeku godine, prati troškove vezane za korištenje i održavanje službenih vozila, sastavlja Godišnji izvještaj o korištenju voznog parka i obavlja druge poslove u svezi s financijsko-materijalnim poslovanjem Ureda u cjelini te obavlja i druge poslove po nalogu rukovoditelja. Odgovoran je za primjenu Kodeksa profesionalne etike u svakodnevnom radu.

 **Pravni izvori**

1. Zakon o Državnom uredu za reviziju (Narodne novine 25/19)
2. Pravilnik o proračunskom računovodstvu i Računskom planu (Narodne novine 158/23)
3. Pravilnik o financijskom izvještavanju u proračunskom računovodstvu (Narodne novine 37/22)

 **Podaci o plaći**

 Plaća referenta, utvrđuje se na temelju Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine 22/24).

 Plaću referenta čini umnožak koeficijenta (1,43) i osnovice za izračun plaće (947,18 eura), uvećan za 0,5 % za svaku navršenu godinu radnog staža. Ovako utvrđena plaća predstavlja bruto iznos plaće u kojem su sadržani svi porezi, prirezi i doprinosi koji se plaćaju iz plaće.

**4.** **REFERENT U PODODSJEKU ZA IZVRŠAVANJE PRORAČUNA I RIZNICU**

 **Opis poslova**

 Obavlja gotovinske uplate i isplate te vodi blagajnički dnevnik, obavlja kontrolu obračuna putnih naloga te druge poslove što se odnose na blagajničko poslovanje i gotovinske izdatke Ureda, obračunava plaće i naknade plaća i druga materijalna prava službenika i namještenika, vodi evidencije o plaćama i naknadama, ustegama zbog isplata zajmova iz plaća, sastavlja izvještaje o plaćama i naknadama službenika i namještenika za potrebe fondova mirovinskog i zdravstvenog osiguranja, te porezne uprave, daje službenicima i namještenicima potvrde te obavlja i druge poslove u svezi s ostvarivanjem plaća i drugih prava službenika i namještenika te obavlja i druge poslove po nalogu rukovoditelja. Odgovoran je za primjenu Kodeksa profesionalne etike u svakodnevnom radu.

 **Pravni izvori**

1. Zakon o Državnom uredu za reviziju (Narodne novine 25/19)
2. Pravilnik o proračunskom računovodstvu i Računskom planu (Narodne novine 158/23)
3. Pravilnik o financijskom izvještavanju u proračunskom računovodstvu (Narodne novine 37/22)

 **Podaci o plaći**

 Plaća referenta, utvrđuje se na temelju Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine 22/24).

 Plaću referenta čini umnožak koeficijenta (1,43) i osnovice za izračun plaće (947,18 eura), uvećan za 0,5 % za svaku navršenu godinu radnog staža. Ovako utvrđena plaća predstavlja bruto iznos plaće u kojem su sadržani svi porezi, prirezi i doprinosi koji se plaćaju iz plaće.

**5. REFERENT**

 **Opis poslova**

 Prima akte, upisuje akte u propisane očevidnike i vodi propisane očevidnike o aktima i o uredskom poslovanju, otprema akte, obavlja poslove arhive kao i poslove evidentiranja, zaštite, izlučivanja i čuvanja arhivske građe. Zaprima, obrađuje i evidentira godišnje financijske izvještaje. Obavlja poslove u vezi s prijmom stranaka i preuzimanjem telefonskih poruka za nadređenog rukovoditelja. Vodi evidenciju o prisutnosti na radu i korištenju godišnjih odmora zaposlenika, kao i evidenciju o korištenju službenih vozila. Sastavlja zahtjeve za nabavu uredskog materijala i vodi blagajničko poslovanje. Odgovoran je za primjenu Kodeksa profesionalne etike u svakodnevnom radu.

 **Pravni izvori**

1. Zakon o Državnom uredu za reviziju (Narodne novine 25/19)

2. Zakon o općem upravnom postupku (Narodne novine 47/09 i 110/21)

3. Uredba o uredskom poslovanju (Narodne novine 75/21)

 **Podaci o plaći**

 Plaća referenta, utvrđuje se na temelju Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine 22/24).

 Plaću referenta čini umnožak koeficijenta (1,43) i osnovice za izračun plaće (947,18 eura), uvećan za 0,5 % za svaku navršenu godinu radnog staža. Ovako utvrđena plaća predstavlja bruto iznos plaće u kojem su sadržani svi porezi, prirezi i doprinosi koji se plaćaju iz plaće.

**KOMISIJA ZA PROVEDBU JAVNOG NATJEČAJA**